钦定古今图书集成/明伦汇编/官常典/第657卷 > 《题太和主簿赵昌父思隐堂》杨万里
## 钦定古今图书集成/明伦汇编/官常典/第657卷 > 《题太和主簿赵昌父思隐堂》杨万里

西昌主簿如禅僧，日䬸秋菊嚼春冰。西昌府舍如佛
屋，一物也无惟有竹。俸钱三月不曾支，竹阴过午未
晨炊。大儿叫怒小儿啼，乃翁对竹方哦诗。诗人与竹
一样瘦，诗句与竹一样秀。故山苍玉摇绿云，月梢风
叶最关身。劝渠未要思旧隐，且与西昌作好春。